Forskrift om endring av forskrift om brannsikring på skip

Fastsatt av Sjøfartsdirektoratet 16. desember 2019 med hjemmel i lov 16. februar 2007 nr. 9 om skipssikkerhet (skipssikkerhetsloven) § 6, § 9, § 11, § 19, § 20 og § 21, jf. [delegeringsvedtak 16. februar 2007 nr. 171](https://lovdata.no/pro/" \l "reference/forskrift/2007-02-16-171) og [delegeringsvedtak 31. mai 2007 nr. 590](https://lovdata.no/pro/" \l "reference/forskrift/2007-05-31-590).

I

I forskrift av 1. juli 2014 nr. 1099 om brannsikring på skip gjøres følgende endringer:

§ 2 skal lyde:

For lasteskip med bruttotonnasje 500 eller mer i utenriksfart og passasjerskip i utenriksfart gjelder som forskrift:

a) Den internasjonale konvensjon om sikkerhet for menneskeliv til sjøs, 1974 (SOLAS) konsolidert utgave 2014 kapittel II-2, som endret ved MSC.365(93), MSC.380(94), MSC.392(95), MSC.404(96), MSC.409(97) og MSC.421(98).

b) Det internasjonale regelverket for brannsikkerhetssystem (FSS-koden), jf. MSC.98(73), som endret ved MSC.206(81), MSC.217(82) MSC.292(87), MSC.311(88), MSC.327(90), MSC.339(91), MSC.367(93), MSC.403(96) og MSC.410(97).

II

Forskriften trer i kraft 1. januar 2020.

\*\*\*

Sammen med endringsforskriften gjøres oppdatert konsolidert utgave av SOLAS kapittel II-2 kjent (dvs. SOLAS kapittel II-2 i konsolidert utgave 2014 som endret til og med resolusjon MSC.421(98).